मैं महमूदजी का बहुत बड़ा प्रशंसक रहा हूं. वे सही मानों में अदाकार थे. उन की कौमिक टाइमिंग कमाल की थी. मजेदार बात यह है कि कौमेडी के साथ ही उन्होंने सामाजिक संदेश देने वाली फिल्में भी कीं. मेरी राय में वे सिर्फ मेरे ही नहीं बल्कि तमाम कलाकारों के लिए प्रेरणास्रोत रहे हैं. यदि मैं ने अपने कैरियर में महमूद के मुकाबले 20 प्रतिशत भी सफलता पा ली, तो यह मेरे लिए गर्व की बात होगी. उन के बाद मैं जौनी लीवर का प्रशंसक हूं. उन्हें प्रकृति ने अनुपम उपहार दिया है. वे आप के कमरे के अंदर आएंगे और कुछ ऐसा कहेंगे कि आप हंसतेहंसते लोटपोट हुए नहीं रह सकते.